তা বাদে ‘ধড়ক’ একটি নিতান্তই বস্তাপচা বলিউডি সমীকরণের ছবি, যেখানে এক বামন চরিত্রকে রাখা হয় নিম্নরুচির হাস্যরস উৎপাদনের জন্য, খোদ কলকাতায় এসে শ্যুটিং করেও যে ছবি বাংলা ও বাঙালি পরিবেশের বাস্তবসম্মত নির্মাণ করতে অক্ষম এবং যেখানে গল্পের বহু মোড়ই ‘সিনেমায় যেমন হয়’-ধরনের দায়সারা গোছের। যাঁরা মরাঠি ছবি ‘সৈরত’ (২০১৬) দেখে ‘ধড়ক’ দেখতে যাবেন, তাঁদের একাংশের হয়তো ভাল লাগবে অনেকটা বেশি বাজেটের বলিউড ছবির ঝকঝকে উপস্থাপনা। কিন্তু ‘সৈরত’-এর রিয়্যলিজম এতে পাবেন না। পাওয়ার কথাও নয়।